ประกาศกรมสรรพสามิตเรื่องหลักเกณฑ์ วิธีการและเงื่อนไขในการผลิตสุราและการนำสุราออกจากโรงอุตสาหกรรมเพื่อตรวจวิเคราะห์ในขั้นตอนการผลิต[๑] อาศัยอำนาจตามความในมาตรา๒๖ (๓) และมาตรา ๑๕๓ วรรคหนึ่ง แห่งพระราชบัญญัติภาษีสรรพสามิต พ.ศ. ๒๕๖๐ ประกอบกับข้อ ๕ข้อ ๘ ข้อ ๙ ข้อ ๑๐ และข้อ ๑๒ แห่งกฎกระทรวงการอนุญาตผลิตสุรา พ.ศ. ๒๕๖๐อธิบดีกรมสรรพสามิตจึงกำหนดหลักเกณฑ์วิธีการและเงื่อนไขในการผลิตสุราและการนำสุราออกจากโรงอุตสาหกรรมเพื่อตรวจวิเคราะห์ในขั้นตอนการผลิตไว้ดังต่อไปนี้ข้อ๑ ในประกาศนี้เบียร์ หมายความว่า สุราแช่ที่ได้จากการหมักสารละลายที่ได้จากการต้มสกัดมอลต์ข้าวบาร์เลย์กับฮอปหรือผลิตภัณฑ์จากฮอป โดยอาจใช้คาร์โบไฮเดรตจากวัตถุดิบอื่น ๆเป็นส่วนผสมในการต้มสกัดด้วยหรือไม่ก็ได้ไวน์ หมายความว่าสุราแช่ที่ได้จากการหมักผลไม้จำพวกองุ่นหรือผลิตภัณฑ์จากผลองุ่นสปาร์กลิ้งไวน์ หมายความว่าไวน์ที่มีการเติมก๊าซคาร์บอนไดอ๊อกไซด์หรือการเกิดก๊าซคาร์บอนไดอ๊อกไซด์จากการหมักครั้งที่สองในขวดหรือภาชนะที่ปิดสนิทสุราแช่ผลไม้ หมายความว่าสุราแช่ที่ได้จากการหมักผลไม้อื่นหรือผลิตภัณฑ์จากผลไม้อื่นนอกจากองุ่นและให้หมายความรวมถึง สุราแช่ผลไม้ที่มีส่วนผสมขององุ่นหรือไวน์ด้วยสุราแช่พื้นเมือง หมายความว่าสุราแช่ที่ได้จากการหมักวัตถุดิบจำพวกน้ำตาล เช่น กระแช่หรือน้ำตาลเมาหรือจากวัตถุดิบจำพวกข้าว เช่น อุ น้ำขาว หรือสาโทหากผสมสุรากลั่นต้องมีแอลกอฮอล์ไม่เกินสิบห้าดีกรีสุราแช่อื่น หมายความว่า สุราแช่ที่ได้จากการหมักวัตถุดิบที่มิใช่ผลไม้หรือผลิตภัณฑ์จากผลไม้และมิใช่เบียร์และสุราแช่พื้นเมืองสุราแช่ชุมชน หมายความว่า ไวน์ สปาร์กลิ้งไวน์สุราแช่ผลไม้ สุราแช่พื้นเมือง และสุราแช่อื่นที่ผลิตจากโรงอุตสาหกรรมที่ใช้เครื่องจักรที่มีกำลังรวมต่ำกว่าห้าแรงม้าหรือใช้คนงานน้อยกว่าเจ็ดคนหรือกรณีใช้เครื่องจักรและคนงานเครื่องจักรต้องมีกำลังรวมต่ำกว่าห้าแรงม้าและคนงานต้องน้อยกว่าเจ็ดคนซึ่งมีแรงแอลกอฮอล์และคุณสมบัติตามประกาศนี้เอทานอล หมายความว่าสุรากลั่นมีแรงแอลกอฮอล์ตั้งแต่เก้าสิบเก้าจุดห้าดีกรีขึ้นไปสำหรับนำไปใช้เป็นเชื้อเพลิงและให้หมายความรวมถึงสุราสามทับเพื่อส่งออกไปนอกราชอาณาจักรด้วยสุราสามทับ หมายความว่าสุรากลั่นที่มีแรงแอลกอฮอล์ตั้งแต่แปดสิบดีกรีขึ้นไปสุราขาว หมายความว่าสุรากลั่นที่ปราศจากเครื่องย้อมหรือสิ่งผสมปรุงแต่ง มีแรงแอลกอฮอล์ต่ำกว่าแปดสิบดีกรีสุราผสม หมายความว่าสุรากลั่นที่ใช้สุราขาวมาปรุงแต่ง มีแรงแอลกอฮอล์ต่ำกว่าแปดสิบดีกรีสุราปรุงพิเศษ หมายความว่าสุรากลั่นที่ใช้สุราสามทับมาปรุงแต่ง มีแรงแอลกอฮอล์ต่ำกว่าแปดสิบดีกรีสุราพิเศษ หมายความว่า สุรากลั่นที่ทำขึ้นตามแบบสุราต่างประเทศโดยใช้กรรมวิธีพิเศษมีแรงแอลกอฮอล์ต่ำกว่าแปดสิบดีกรีสุรากลั่นชุมชน หมายความว่าสุรากลั่นชนิดสุราขาวที่ผลิตจากโรงอุตสาหกรรมที่ใช้เครื่องจักรที่มีกำลังรวมต่ำกว่าห้าแรงม้าหรือใช้คนงานน้อยกว่าเจ็ดคนหรือกรณีใช้เครื่องจักรและคนงาน เครื่องจักรต้องมีกำลังรวมต่ำกว่าห้าแรงม้าและคนงานต้องน้อยกว่าเจ็ดคนซึ่งมีแรงแอลกอฮอล์และคุณสมบัติตามประกาศนี้ข้อ๒ ผู้ได้รับใบอนุญาตผลิตสุราต้องปฏิบัติตามหลักเกณฑ์วิธีการ และเงื่อนไขเกี่ยวกับกรรมวิธีการผลิตสุราและการใช้วัตถุดิบดังนี้๒.๑ผู้ได้รับใบอนุญาตผลิตสุราแช่ชุมชน ต้องผลิตสุราแช่ชุมชนโดยนำวัตถุดิบซึ่งเป็นผลไม้หรือน้ำผลไม้ หรือผลผลิตทางการเกษตรใด ๆ ไปหมักกับเชื้อสุราโดยจะมีการผสมกับสุรากลั่นด้วยหรือไม่ก็ได้โดยให้แจ้งชนิดและสัดส่วนวัตถุดิบที่เป็นสาระสำคัญที่ใช้ผลิตสุราแช่ชุมชนให้สรรพสามิตพื้นที่แห่งท้องที่ที่โรงอุตสาหกรรมตั้งอยู่ทราบด้วย๒.๒ผู้ได้รับใบอนุญาตผลิตสุรากลั่นชุมชน ต้องผลิตสุราขาว โดยนำวัตถุดิบจำพวกข้าวหรือแป้ง หรือผลไม้หรือน้ำผลไม้ หรือผลผลิตทางการเกษตรอื่น ๆ ไปหมักกับเชื้อสุราเพื่อให้เกิดมีแรงแอลกอฮอล์ตามต้องการ จากนั้นนำไปต้มกลั่นโดยใช้เครื่องต้มกลั่นสุราที่ติดตั้งในโรงอุตสาหกรรมที่ได้รับอนุญาตปรุงแต่งด้วยน้ำโดยให้แจ้งชนิดและสัดส่วนวัตถุดิบที่เป็นสาระสำคัญที่ใช้ผลิตสุรากลั่นชุมชนให้สรรพสามิตพื้นที่แห่งท้องที่ที่โรงอุตสาหกรรมตั้งอยู่ทราบด้วย๒.๓ผู้ได้รับใบอนุญาตผลิตสุราแช่ชนิดเบียร์ ไวน์ สปาร์กลิ้งไวน์ สุราแช่ผลไม้ สุราแช่พื้นเมือง สุราแช่อื่นนอกจากสุราแช่ชุมชน และผู้ได้รับใบอนุญาตผลิตสุรากลั่นชนิดเอทานอลสุราสามทับสุราขาวนอกจากสุรากลั่นชุมชน สุราผสม สุราปรุงพิเศษ สุราพิเศษต้องเสนอกรรมวิธีการผลิตสุรา และแจ้งชนิดและสัดส่วนวัตถุดิบที่เป็นสาระสำคัญที่ใช้ผลิตสุราให้อธิบดีพิจารณาอนุญาตก่อนผลิตสุราหรือก่อนการเปลี่ยนแปลงกรรมวิธีการผลิตสุราหรือเปลี่ยนแปลงชนิดของวัตถุดิบกรรมวิธีการผลิตสุราตามวรรคก่อนให้เป็นไปตามมาตรฐานผลิตภัณฑ์อุตสาหกรรมสุราซึ่งออกโดยอาศัยอำนาจตามกฎหมายว่าด้วยมาตรฐานผลิตภัณฑ์อุตสาหกรรม๒.๔ผู้ได้รับอนุญาตผลิตสุราตาม ๒.๓ ที่ประสงค์จะผลิตสุราโดยการเปลี่ยนแปลงภาชนะบรรจุสุราเพื่อการค้า หรือเปลี่ยนแปลงสุราโดยนำสุราอื่นใดหรือน้ำ หรือของเหลวหรือวัตถุอื่นใดเจือปนลงในสุราเพื่อการค้าต้องเสนอกรรมวิธีการผลิตสุราโดยการเปลี่ยนแปลงภาชนะและหรือเปลี่ยนแปลงสุราดังกล่าวและแจ้งชนิดและสัดส่วนวัตถุดิบที่เป็นสาระสำคัญที่ใช้ผลิตสุราให้อธิบดีพิจารณาอนุญาตก่อนผลิตสุราหรือก่อนการเปลี่ยนแปลงกรรมวิธีการผลิตสุราหรือเปลี่ยนแปลงชนิดของวัตถุดิบกรรมวิธีการผลิตสุราตามวรรคหนึ่งให้เป็นไปตามมาตรฐานผลิตภัณฑ์อุตสาหกรรมสุราซึ่งออกโดยอาศัยอำนาจตามกฎหมายว่าด้วยมาตรฐานผลิตภัณฑ์อุตสาหกรรมข้อ๓ ผู้ได้รับใบอนุญาตผลิตสุราต้องบรรจุสุราที่ผลิตได้ใส่ภาชนะและใช้ฉลากปิดภาชนะบรรจุสุราโดยปฏิบัติตามวิธีการและเงื่อนไขเกี่ยวกับการใช้ฉลากและภาชนะบรรจุสุราเพื่อขายในราชอาณาจักรดังนี้๓.๑ให้ผู้ได้รับใบอนุญาตผลิตสุราแจ้งชนิดกับขนาดความจุของภาชนะและส่งตัวอย่างภาชนะที่จะใช้บรรจุสุราตัวอย่างละ๑ ชนิดหรือขนาด ให้อธิบดีพิจารณาให้ความเห็นชอบก่อนจึงจะนำไปใช้ได้ภาชนะบรรจุสุราต้องมีความเหมาะสมสะอาด ปิดให้สนิท และไม่ทำปฏิกิริยากับสุราที่บรรจุนั้น และในกรณีที่เป็นสุราชนิดที่ต้องเสียภาษีโดยการใช้แสตมป์สรรพสามิตภาชนะที่ใช้จะต้องสามารถปิดแสตมป์สรรพสามิตตามวิธีการที่กำหนดได้ภาชนะบรรจุสุราตามวรรคหนึ่ง ให้มีขนาดภาชนะบรรจุไม่ต่ำกว่า ๐.๑๗๕ ลิตร เว้นแต่สุรากลั่นชนิดสุราขาวให้มีขนาดภาชนะบรรจุ ๐.๓๓๐ ลิตร หรือ ๐.๖๒๕ ลิตรขึ้นไป๓.๒ให้ผู้ได้รับใบอนุญาตผลิตสุราส่งตัวอย่างฉลากและเครื่องหมายต่าง ๆที่จะใช้ปิดภาชนะบรรจุสุรา ตัวอย่างละ ๕ แผ่นให้อธิบดีหรือผู้ซึ่งอธิบดีมอบหมายพิจารณาให้ความเห็นชอบก่อนจึงจะนำไปใช้ได้โดยฉลากดังกล่าวต้องมีข้อความอย่างน้อย ดังต่อไปนี้(๑) ชื่อสุรา(๒) ชนิดสุรา(๓) แรงแอลกอฮอล์เป็นดีกรี หรือร้อยละโดยปริมาตร(๔) ปริมาตรสุทธิ(๕) วันเดือนปีที่ผลิตสุรา(๖) คำเตือนตามกฎหมายที่เกี่ยวข้องกำหนด(๗) ชื่อผู้ได้รับใบอนุญาตผลิตสุรา(๘) ที่ตั้งของโรงอุตสาหกรรมสุรา(๙) กรณีเป็นสุราแช่ชุมชนหรือสุรากลั่นชุมชนต้องระบุส่วนประกอบหลักหรือวัตถุดิบที่เป็นสาระสำคัญใช้ผลิตสุรานั้นด้วย(๑๐) กรณีเป็นสุราขาว ให้มีข้อความภาษาไทยว่า สุราขาว และกรณีสุรากลั่นชุมชนให้มีข้อความภาษาไทยว่า สุรากลั่นชุมชน(๑๑) กรณีเป็นสุราแช่ชนิดสุราแช่ผลไม้ที่มีส่วนผสมขององุ่นหรือไวน์องุ่นอื่นๆ นอกจากที่มีแรงแอลกอฮอล์ไม่เกิน ๗ ดีกรีและมีขนาดบรรจุไม่เกิน ๐.๓๓๐ ลิตร ให้ระบุข้อความสุราแช่ชนิดสุราผลไม้ ขนาดความสูงไม่น้อยกว่า ๔ มิลลิเมตร อยู่บนฉลากที่มีชื่อสุราทั้งนี้ข้อความดังกล่าวต้องพิมพ์อย่างชัดเจน โดยใช้ตัวอักษรภาษาไทยและหรือภาษาอังกฤษหรือภาษาอื่นที่อธิบดีอนุญาต และชื่อสุราต้องไม่ซ้ำกับชื่อสุราของผู้ได้รับใบอนุญาตผลิตสุรารายอื่นที่ได้รับอนุญาตให้ใช้อยู่แล้วเว้นแต่กรณีได้รับความยินยอมจากผู้ได้รับใบอนุญาตผลิตสุรารายนั้น ๆในกรณีเกิดความเสียหายอันเนื่องมาจากการใช้ฉลากหรือเครื่องหมายต่างๆ หากกรมสรรพสามิตต้องรับผิดชอบชดใช้ค่าเสียหายด้วยประการใด ๆผู้ได้รับใบอนุญาตผลิตสุราต้องยินยอมชดใช้ค่าเสียหายรวมทั้งค่าใช้จ่ายในการนี้แทนกรมสรรพสามิตโดยสิ้นเชิง๓.๓กรณีฉลากปิดภาชนะบรรจุสุราแช่ชนิดสุราแช่ผลไม้ที่มีส่วนผสมขององุ่นหรือไวน์องุ่นอื่น ๆ นอกจากที่มีแรงแอลกอฮอล์ไม่เกิน๗ ดีกรี และมีขนาดบรรจุไม่เกิน ๐.๓๓๐ ลิตร และต้องมีข้อความตามข้อ ๓.๒ แล้ว ต้องไม่ใช้ข้อความ รูปภาพ หรือเครื่องหมายใด ๆที่อาจทำให้ผู้บริโภคเข้าใจคลาดเคลื่อนว่าสุราแช่ดังกล่าว เป็นไวน์ หรือสปาร์กลิ้งไวน์ที่ทำจากองุ่นดังนี้(๑) ข้อความว่า Wine หรือ ไวน์ เว้นแต่กรณีที่ใช้ข้อความว่าFruit Wine หรือ ไวน์ผลไม้อื่น หรือ ไวน์ (ระบุชนิดผลไม้ที่มิใช่องุ่น)(๒) รูปภาพองุ่นเว้นแต่กรณีแสดงรูปภาพองุ่นพร้อมกับรูปภาพของผลไม้อื่นที่ใช้เป็นวัตถุดิบขนาดเท่ากันและอยู่ในตำแหน่งใกล้กัน(๓) ข้อความชนิดหรือพันธุ์ขององุ่นเว้นแต่กรณีที่มีข้อความชนิดหรือพันธุ์ขององุ่นพร้อมกับมีข้อความผลไม้อื่นที่ใช้เป็นวัตถุดิบด้วยตัวอักษรขนาดเท่ากันและอยู่ในตำแหน่งใกล้กัน(๔) ข้อความหรือรูปภาพแหล่งกำเนิดขององุ่นเว้นแต่กรณีที่มีข้อความแหล่งกำเนิดขององุ่นพร้อมกับข้อความว่ามีส่วนผสมของผลไม้อื่นที่ใช้เป็นวัตถุดิบด้วยตัวอักษรขนาดเท่ากันและอยู่ในตำแหน่งใกล้กันข้อ๔ ผู้ได้รับใบอนุญาตผลิตเอทานอลต้องปฏิบัติตามหลักเกณฑ์ วิธีการ และเงื่อนไขการผลิตเอทานอลดังนี้๔.๑ต้องผลิตและขายเอทานอลที่มีแรงแอลกอฮอล์ตั้งแต่ ๙๙.๕ ดีกรีขึ้นไปเพื่อนำไปใช้ผสมกับน้ำมันเชื้อเพลิงเพื่อใช้เป็นเชื้อเพลิงเท่านั้น๔.๒กรณีที่ผู้ได้รับใบอนุญาตผลิตเอทานอลประสงค์จะส่งเอทานอลที่ผลิตได้ออกไปนอกราชอาณาจักร ให้ยื่นขออนุญาตต่ออธิบดีข้อ๕ ผู้ได้รับใบอนุญาตให้ผลิตสุราทุกชนิดต้องไม่มีสุราอย่างอื่น นอกจากสุราที่ได้รับอนุญาตให้ผลิตไว้ในโรงอุตสาหกรรมเว้นแต่ได้รับอนุญาตจากอธิบดีข้อ๖ ผู้ได้รับใบอนุญาตผลิตสุราต้องผลิตสุราที่มีคุณสมบัติ ดังต่อไปนี้๖.๑ผู้ได้รับใบอนุญาตผลิตสุราแช่ชุมชน ต้องผลิตสุราแช่ชุมชนที่มีแรงแอลกอฮอล์ไม่เกิน ๑๕ดีกรีหรือในกรณีที่นำสุราแช่ที่ผลิตได้ไปผสมกับสุรากลั่นแล้วจะต้องมีแรงแอลกอฮอล์ไม่เกิน๑๕ ดีกรี โดยมีปริมาณเมทิลแอลกอฮอล์ วัตถุเจือปนอาหารและสารปนเปื้อนในน้ำสุราไม่เกินมาตรฐานที่กำหนดท้ายประกาศนี้๖.๒ผู้ได้รับใบอนุญาตผลิตสุรากลั่นชุมชน ต้องผลิตสุราขาวกรณีขายในราชอาณาจักรต้องมีแรงแอลกอฮอล์ ๒๘ ดีกรี ๓๐ ดีกรี ๓๕ ดีกรี และ ๔๐ ดีกรีและมีปริมาณเมทิลแอลกอฮอล์ ฟูเซลออยล์ เฟอร์ฟิวรัส เอสเทอร์ แอลดีไฮด์เอทิลคาร์บาเมต วัตถุเจือปนอาหารประเภทกรดเบนโซอิก และสารปนเปื้อนในน้ำสุราโดยเฉพาะสารหนูและตะกั่วไม่เกินมาตรฐานที่กำหนดท้ายประกาศนี้๖.๓ผู้ได้รับใบอนุญาตผลิตสุราทุกชนิดยกเว้นสุราแช่ชุมชนและสุรากลั่นชุมชนต้องผลิตสุราที่มีคุณสมบัติเป็นไปตามมาตรฐานผลิตภัณฑ์อุตสาหกรรมสุราซึ่งออกโดยอาศัยอำนาจตามกฎหมายว่าด้วยมาตรฐานผลิตภัณฑ์อุตสาหกรรมกรณีสุราขาวที่ผลิตเพื่อขายในราชอาณาจักรต้องมีแรงแอลกอฮอล์ ๒๘ ดีกรี ๓๐ ดีกรี ๓๕ดีกรี และ ๔๐ ดีกรีเว้นแต่กรณีสุราขาวที่ผลิตเพื่อใช้เป็นวัตถุดิบในการผลิตสุราหรือสินค้าข้อ๗ ให้ผู้ได้รับใบอนุญาตผลิตสุราส่งตัวอย่างสุราที่ผลิตได้จำนวน ๒ ลิตร ให้หน่วยงานต่อไปนี้ตรวจวิเคราะห์คุณภาพก่อนนำสุราออกจากโรงอุตสาหกรรมสุรา๗.๑กรณีสุราแช่ชุมชนและสุรากลั่นชุมชน ให้ส่งกลุ่มวิเคราะห์สินค้าและของกลางกรมสรรพสามิต กรมวิชาการเกษตร สถาบันราชภัฎ กรมวิทยาศาสตร์การแพทย์ กรมวิทยาศาสตร์บริการหรือหน่วยงานของกรมหรือสถาบันดังกล่าวและหน่วยงานตามบัญชีรายชื่อที่กำหนดท้ายประกาศนี้ ทั้งนี้ให้ผู้ได้รับใบอนุญาตผลิตสุราเป็นผู้รับผิดชอบค่าใช้จ่ายในการตรวจวิเคราะห์คุณภาพสุราดังกล่าว๗.๒กรณีสุราทุกชนิดยกเว้นสุราชุมชน ให้ส่งกลุ่มวิเคราะห์สินค้าและของกลางกรมสรรพสามิตหรือหน่วยงานอื่นที่อธิบดีอนุญาต ทั้งนี้ในกรณีที่ไม่มีการเปลี่ยนแปลงกรรมวิธีการผลิตสุราหรือเปลี่ยนแปลงชนิดวัตถุดิบให้ต่างไปจากเดิมไม่ต้องส่งตัวอย่างสุราให้ตรวจวิเคราะห์อีกในการส่งตัวอย่างสุราเพื่อตรวจวิเคราะห์ตามวรรคหนึ่งให้ผู้ได้รับใบอนุญาตผลิตสุรายื่นหนังสือขอนำสุราที่ยังมิได้เสียภาษีโดยถูกต้องออกจากโรงอุตสาหกรรมเพื่อตรวจวิเคราะห์ต่อสรรพสามิตพื้นที่แห่งท้องที่โรงอุตสาหกรรมสุราตั้งอยู่เพื่อให้สรรพสามิตพื้นที่พิจารณาออกหนังสือนำส่งสุราที่ยังมิได้เสียภาษีโดยถูกต้องออกจากโรงอุตสาหกรรมเพื่อตรวจวิเคราะห์ไปยังหน่วยงานตรวจวิเคราะห์ต่อไปข้อ๘ การตรวจวิเคราะห์คุณภาพสุราให้กลุ่มวิเคราะห์สินค้าและของกลาง ดำเนินการให้แล้วเสร็จภายในสิบสองวันแล้วแจ้งผลการวิเคราะห์ตัวอย่างน้ำสุราให้สรรพสามิตพื้นที่ทราบต่อไปข้อ๙ ผู้ได้รับใบอนุญาตผลิตสุราต้องปฏิบัติตามระเบียบกรมสรรพสามิตว่าด้วยการควบคุมโรงอุตสาหกรรมสุราแช่ชุมชนหรือสุรากลั่นชุมชนระเบียบกรมสรรพสามิตว่าด้วยการควบคุมโรงอุตสาหกรรมสุราหรือระเบียบกรมสรรพสามิตว่าด้วยการควบคุมโรงอุตสาหกรรมเอทานอล แล้วแต่กรณีข้อ๑๐ ผู้ได้รับใบอนุญาตผลิตสุราซึ่งเคยเป็นผู้ได้รับใบอนุญาตทำสุราตามกฎหมายว่าด้วยสุราและได้รับความเห็นชอบหรืออนุญาตหรืออนุมัติให้ใช้กรรมวิธีการทำหรือผลิตสุราฉลากปิดภาชนะบรรจุสุราและภาชนะบรรจุสุราและได้รับอนุญาตให้นำสุราออกจากโรงงานสุราตามกฎหมายว่าด้วยสุราแล้วหากไม่มีการเปลี่ยนแปลงกรรมวิธีการทำหรือผลิตสุราหรือเปลี่ยนแปลงฉลากปิดภาชนะบรรจุสุราและภาชนะบรรจุสุราให้ถือว่าได้รับความเห็นชอบให้ใช้กรรมวิธีการผลิตสุราตามประกาศนี้และไม่ต้องส่งตัวอย่างน้ำสุราให้ตรวจวิเคราะห์อีกเว้นแต่ฉลากปิดภาชนะบรรจุสุราแช่ชนิดสุราแช่ผลไม้ที่มีส่วนผสมขององุ่นหรือมีส่วนผสมของไวน์องุ่นที่มีลักษณะไม่เป็นไปตามข้อ๓.๒ (๑๑) และ ๓.๓ ให้ใช้ได้อีกหนึ่งร้อยแปดสิบวันนับแต่วันที่ประกาศนี้ใช้บังคับข้อ๑๑ ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วันที่ ๒๙ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑.มาตรฐานคุณภาพสุราแช่ชุมชนตามนโยบายสนับสนุนเศรษฐกิจชุมชน (เป็นข้อกำหนดเฉพาะบางรายการตามมาตรฐานผลิตภัณฑ์อุตสาหกรรมไวน์(มอก.๒๐๘๙ - ๒๕๔๔))๒. มาตรฐานคุณภาพสุรากลั่นชุมชนตามนโยบายสนับสนุนเศรษฐกิจชุมชน(เป็นข้อกำหนดเฉพาะบางรายการตามมาตรฐานผลิตภัณฑ์อุตสาหกรรมสุรากลั่น(มอก.๒๕๐๘๘ - ๒๕๔๔))๓บัญชีรายชื่อหน่วยงานตรวจวิเคราะห์คุณภาพสุราแช่ชุมชนและสุรากลั่นชุมชน(ดูข้อมูลจากภาพกฎหมาย)พัชรภรณ์/จัดทำ๕ ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๖๐(เล่มที่ ๒)/๒๔ พฤษภาคม ๒๕๖๑